กสทช.คาดเอกชนเข้าชิง 5G จำนวน 25 ใบอนุญาต รับเม็ดเงินกระตุ้นศก.กว่า 5.4 หมื่นลบ.
กสทช.คาดเอกชนเข้าชิง 5G จำนวน 25 ใบอนุญาต รับเม็ดเงินกระตุ้นศก.กว่า 5.4 หมื่นลบ. 
กสทช.คาดเอกชนเข้าชิง 5G จำนวน 25 ใบอนุญาต รับเม็ดเงินกระตุ้นศก.กว่า 5.4 หมื่นลบ.
15 ม.ค. 2563

นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) คาดว่าการประมูล 5G ในวันที่ 16 ก.พ.นี้น่าจะมีใบอนุญาตขายออกไป 25 ใบอนุญาต รวมมูลค่า 54,654 ล้านบาท เพื่อนำส่งเป็นรายได้ของรัฐ แบ่งเป็น คลื่นความถี่ 2600 MHz มี 19 ชดุ ๆละ 10 MHz ราคา 1,862 ล้านบาท/ชุด รวมเป็นเงิน 35,378 ล้านบาท, คลื่นความถี่ 700 MHz มีจำนวน 2 ชุด ๆ ละ 5MHz ราคา 8,792 ล้านบาท/ชุด รวมเป็น 17,584 ล้านบาท และ คลื่นความถี่ 26 GHz จำนวน 4 ชุด ๆ ละ 100 MHz ราคา 423 ล้านบาท/ชุด
นอกจากนี้ กสทช. ได้เร่งรัดให้เอกชนนำเข้าอุปกรณ์ 5G ในภาวะที่ค่าเงินบาทแข็งค่า เนื่องจากจะได้ราคาถูกลง โดยต้นเดือนมี.ค. จะมีการลงทุนของผู้ประกอบการโทรคมนาคม 1.7 แสนล้านบาท และการใช้งาน 5G ในเดือน ต.ค.- ธ.ค. นี้
“อยากบอกว่าทางออกของประเทศมีแล้ว ทางออกของเราไม่ได้อยู่บนทางฝัน ปลายเดือนก.พ. จะออกใบอนุญาต และเชื่อว่า พ.ค.น่าจะเปิดให้บริการ จากที่กำหนดไว้ในเดือน ต.ค. เพราะคุยกับ Vender ทุกค่ายเตรียมตัวซื้ออุปกรณ์ที่จะให้บริการ 5G เรียบร้อยแล้ว ที่บอกว่าไม่เข้าประมูลไม่มี วันนี้มาขอรับเอกสารเข้ามาร่วมประมูลกัน 5 ราย เอไอเอส ทรูมูฟ ดีแทค ทีโอที และ แคท มาครบ เชื่อว่าเศรษฐกิจของประเทศไทยเดินหน้าต่อไปได้”
 
 